stanford-oval/wikipedia huggingface dataset:
Weckman

Weckman tai Weckmann on muun muassa seuraavien henkilöiden sukunimi:
Adolf Weckman (s. 1840), ruotsalainen poliitikko
Björn Weckman (1896–1978), suomalainen diplomi-insinööri, Ab Uleå Oy:n toimitusjohtaja
Gustaf Weckman (1800–1868), suomalainen kultaseppä
Jan Kenneth Weckman (s. 1946), taidegraafikko
Kaisu Weckman, o. s. Niittynen (1921–1998), suomalainen SKDL:n kansanedustaja ja Kansaneläkelaitoksen johtaja
Karl-Johan Weckman (s. 1933), maataloudentutkija, professori
Knut Weckman (1861–1930), suomalainen näyttelijä
Matthias Weckmann (viimeistään 1619–1674), saksalainen säveltäjä
Nils Henrik Agaton Weckman (1850–1906), suomalainen Venäjän armeijan kenraalimajuri
Pekka Weckman (1833–2019), suomalainen yrittäjä ja yritysjohtaja, teollisuusneuvos
Reinhold Weckman (1865–1949), suomalainen yritysjohtaja ja eversti
Stig Weckman (1902–1956), tekniikan tohtori, vuorineuvos, Kemi Oy:n toimitusjohtaja 1937–1952
Verner Weckman (1882–1968), vuorineuvos, suomalainen kreikkalais-roomalaisen tyylin painija, ensimmäinen suomalainen olympiavoittaja
Entisenä sukunimenä

Toini Karto, o.s. Weckman (1889–1970), suomalainen tanssija
Eino R. Wartiovaara, alk. Weckman (1885–1967), metsänhoitaja ja Maria Åkerblomin herätysliikkeen saarnamies
Jonathan Wartiovaara, alk. Weckman (1877–1937), suomalainen virkamies, ministeri ja Valtiokonttorin ylitirehtööri
Muita

7587 Weckmann on pikkuplaneetta.
Weckman Steel, metallialan yritys
| --- | --- |
: Tällä täsmennyssivulla luetellaan henkilöitä, joilla on sama sukunimi.
WTA:n International-turnaukset

WTA:n International-turnaukset ovat tenniksen naisten WTA-kiertueeseen kuuluvia tennisturnauksia. International-kilpailuluokka perustettiin vuonna 2009. Luokka korvasi Tier III- ja Tier IV -turnausluokat.
International-kilpailusarjaan kuuluu 30 turnausta, joista 29 turnauksessa palkintorahaa on jaossa 220 000 dollaria, ja kauden päättävässä Commonwealth Bank Tournament of Championsissa palkintorahoja on 600 000 dollaria.
Turnaukset

| 0 | 1 | 2 | 3 | 4 |
| --- | --- | --- | --- | --- |
| Turnaus | Kaupallinen nimi | Kaupunki | Maa | Kenttä |
| Auckland | ASB Classic | Auckland |  Uusi-Seelanti | Kova |
| Hobart | Moorilla Hobart International | Hobart |  Australia | Kova |
| Pattaya | PTT Pattaya Women's Open | Pattaya |  Thaimaa | Kova |
| Bogotá | Copa Sony Ericsson Colsanitas | Bogotá |  Kolumbia | Massa |
| Memphis | Regions Morgan Keegan Championships & the Cellular South Cup | Memphis |  Yhdysvallat | Kova |
| Monterrey | Monterrey Open | Monterrey |  Meksiko | Kova |
| Acapulco | Abierto Mexicano TELCEL presentado por HSBC | Acapulco |  Meksiko | Massa |
| Kuala Lumpur | Malaysia Classic | Kuala Lumpur |  Malesia | Kova |
| Barcelona | Barcelona Ladies Open | Barcelona |  Espanja | Massa |
| Kööpenhamina | e-Boks Sony Ericsson Open | Kööpenhamina |  Tanska | Kova |
| Fès | Grand Prix SAR La Princesse Lalla Meryem | Fès |  Marokko | Massa |
| Estoril | Estoril Open | Estoril |  Portugali | Massa |
| Budapest | POLI-FARBE Budapest Grand Prix | Budapest |  Unkari | Massa |
| Strasbourg | Internationaux de Strasbourg | Strasbourg |  Ranska | Massa |
| Birmingham | AEGON Classic | Birmingham |  Yhdistynyt kuningaskunta | Ruoho |
| Bad Gastein | Gastein Ladies | Bad Gastein |  Itävalta | Massa |
| 's-Hertogenbosch | UNICEF Open | 's-Hertogenbosch |  Alankomaat | Ruoho |
| Palermo | Internazionali Femminili di Palermo | Palermo |  Italia | Massa |
| Båstad | Swedish Open Women | Båstad |  Ruotsi | Massa |
| Baku | Baku Cup | Baku |  Azerbaidžan | Kova |
| Washington (DC) | Mid-Atlantic Women's Tennis Championships | Washington (DC) |  Yhdysvallat | Kova |
| Dallas | Texas Open | Dallas |  Yhdysvallat | Kova |
| Taškent | Tashkent Open | Taškent |  Uzbekistan | Kova |
| Quebec | Bell Challenge | Quebec |  Kanada | Kova |
| Soul | Hansol Korea Open | Soul |  Etelä-Korea | Kova |
| Kanton | Guangzhou International Women's Open | Kanton |  Kiina | Kova |
| Linz | Generali Ladies Linz | Linz |  Itävalta | Kova |
| Osaka | HP Open | Osaka |  Japani | Kova |
| Luxemburg | BGL Luxembourg Open | Luxemburg |  Luxemburg | Kova |
| Sofia | Commonwealth Bank Tournament of Champions | Sofia |  Bulgaria | Kova |
Yōsuke Matsuoka

Yōsuke Matsuoka
Matsuoka allekirjoittaa viisivuotisen hyökkäämättömyyssopimuksen Moskovassa 1941.
Yōsuke Matsuoka (1880–1946) oli Japanin 41. ulkoasiainministeri. Hän oli Japanin edustaja Kansainliitossa, kun Japani kieltäytyi noudattamasta Kansainliiton kehotusta vetäytyä Kiinasta. Hän kuoli sotarikosvankeudessa.
Matsuoka muutti 13-vuotiaana Yhdysvaltoihin, josta hän palasi kansanedustajaksi Japanin alahuoneeseen 1930-luvulla. Hänen uskotaan ajatelleen lehtihaastattelujensa mukaan, että Japanin keisarikunnan piti olla kuin brittiläisen imperiumin: ulospäin suuntautunut laivasto- ja sotilasmahti.
Ylimmäinen Vuorijärvi

| Ylimmäinen Vuorijärvi |
| --- | --- |
Valtiot:  Suomi 
Paikkakunta:  Kannonkoski
Koordinaatit:  62°54′30″N, 25°39′50″E
Järvinumero:  14.441.1.037
Mittaustietoja
Pinnankorkeus:  153,6 m 
Rantaviiva:  5,38 km 
Pinta-ala:  0,54 km² 
Tilavuus:  0,00545 km³ 
Keskisyvyys:  10,1 m 
Suurin syvyys:  33 m 
 fiYlimmäinen Vuorijärvi 
Ylimmäinen Vuorijärvi on kirkasvetinen ja niukkaravinteinen järvi Kannonkosken ja Äänekosken rajalla Keski-Suomen maakunnassa. Sen pinta-ala on 54,5 hehtaaria ja vesitilavuus 5,5 kuutiohehtometriä. Etäisyys Jyväskylästä on 73 kilometriä pohjoiseen.
Maantiede

Ylimmäisen Vuorijärven pituus etelästä pohjoiseen on 1,8 kilometriä. Järvessä on kaksi itään suuntaavaa lahtea, joista pohjoisemman karttanimi on Itälahti. Järven leveys Itälahden kohdalla on noin puoli kilometriä. Noin viidesosa järvestä on vähintään 20 metriä syvä ja yhdeksäsosa vähintään 25 metriä syvä. Vähintään kymmenen metriä syvä alue muodostaa yhtenäisen vyöhykkeen, jonka pohjoisosassa on järven syvin kohta, 33 metriä. Järven läntinen ranta on melko jyrkkä, 20 metrin syvyyskäyrä kulkee noin 25 metrin päässä rantaviivasta. Järven pohjoinen ja eteläinen osa sekä itäosan lahdet ovat varsin matalia.
Ylimmäisen Vuorijärven eteläosassa on muutaman aarin laajuinen luoto. Järven rannat ovat erämaisia. Ylimmäinen Vuorijärvi laskee Vuorijokea Keskimmäiseen Vuorijärveen (144,0 metriä mpy), joka sijaitsee noin 600 metriä luoteeseen.
Ylimmäisen Vuorijärven vesitilavuus on 5 454 000 kuutiometriä.
Ylimmäinen Vuorijärvi (14.441.1.037) kuuluu Vuosjärven alueeseen (14.441), joka on kolmannen jakovaiheen vesistö Kymijoen vesistössä (14). Toinen jakovaihe on Kivijärven–Vuosjärven alue (14.44) ja ensimmäinen on Viitasaaren reitin valuma-alue (14.4). Ylimmäinen Vuorijärvi on kolmanneksi laajin Vuosjärven alueen 39:stä vähintään hehtaarin laajuisesta vakavedestä. Laajimmat ovat Vuosjärvi ja Koivujärvi. Ylimmäistä Vuorijärveä seuraa Iso Luomajärvi.
Vuorijärvet on kolme erämaista järveä Kannonkosken itäosassa. Ne ovat kaakosta luoteeseen Ylimmäinen Vuorijärvi, Keskimmäinen Vuorijärvi ja Pieni Vuorijärvi, joka tunnetaan myös nimellä Alimmainen Vuorijärvi.
WTA:n Premier-turnaukset

WTA:n Premier-turnaukset ovat naisten tenniksen WTA-kiertueeseen kuuluvia tennisturnauksia. Premier-kilpailuluokka perustettiin vuonna 2009. Luokka korvasi Tier I- ja Tier II -turnausluokat.
Vuonna 2012 Premier-turnaukset luokiteltiin seuraavasti:
Neljä "Premier Mandatory" -turnausta, Indian Wellsissä, Key Biscaynessa, Madridissa, ja Pekingissä, joissa palkintorahaa 4,5 miljoonaa Yhdysvaltain dollaria.
Viisi "Premier 5" -turnausta, Dubaissa/Dohassa, Romassa, Cincinnatissa, Torontossa/Montrealissa, ja Tokiossa, joissa palkintorahaa 2 miljoonaa Yhdysvaltain dollaria.
12 "Premier"-turnausta, joissa palkintorahaa 600 000 – 1 000 000 Yhdysvaltain dollaria.
Kauden päättävä WTA Tour Championships, jossa palkintorahaa 4,45 miljoonaa Yhdysvaltain dollaria.
Turnaukset

| 0 | 1 | 2 | 3 | 4 |
| --- | --- | --- | --- | --- |
| Turnaus | Kaupallinen nimi | Kaupunki | Maa | Kenttä |
| Brisbane | Brisbane International | Brisbane |  Australia | Kova |
| Sydney | Apia International Sydney | Sydney |  Australia | Kova |
| Pariisi | Open GDF Suez | Pariisi |  Ranska | Kova (s) |
| Doha | Qatar Ladies Open | Doha |  Qatar | Kova |
| Dubai | Barclays Dubai Tennis Championships | Dubai |  Yhdistyneet arabiemiraatit | Kova |
| Indian Wells | BNP Paribas Open | Indian Wells |  Yhdysvallat | Kova |
| Miami | Sony Ericsson Open | Key Biscayne |  Yhdysvallat | Kova |
| Charleston | Family Circle Cup | Charleston |  Yhdysvallat | Massa |
| Stuttgart | Porsche Tennis Grand Prix | Stuttgart |  Saksa | Massa (s) |
| Madrid | Mutua Madrid Open | Madrid |  Espanja | Massa |
| Rooma | Internazionali BNL d'Italia | Rooma |  Italia | Massa |
| Bryssel | Open de Bruxelles | Bryssel |  Belgia | Massa |
| Eastbourne | AEGON International | Eastbourne |  Yhdistynyt kuningaskunta | Ruoho |
| Stanford | Bank of the West Classic | Stanford |  Yhdysvallat | Kova |
| San Diego | Mercury Insurance Open | San Diego |  Yhdysvallat | Kova |
| Kanada | Rogers Cup | Toronto / Montreal |  Kanada | Kova |
| Cincinnati | Western & Southern Financial Group Women's Open | Mason |  Yhdysvallat | Kova |
| New Haven | Pilot Pen Tennis presented by Schick | New Haven |  Yhdysvallat | Kova |
| Tokio | Toray Pan Pacific Open | Tokio |  Japani | Kova |
| Peking | China Open | Peking |  Kiina | Kova |
| Moskova | Kremlin Cup | Moskova |  Venäjä | Kova (s) |
| Championships | WTA Tour Championships | Istanbul |  Turkki | Kova (s) |
Ylimmäisenjärvi (Rautavaara)

| Ylimmäisenjärvi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Karjala Pohjois-Savo
Kunnat:  Nurmes Rautavaara
Koordinaatit:  63°40′51″N, 28°35′43″E
Vesistöalue ja valuma-alueen tietoja
Päävesistöalue:  Vuoksen vesistö (04)
Laskujoki:  Välijoki
Järvinumero:  04.465.1.004
Mittaustietoja
Pinnankorkeus:  144,4 m 
Rantaviiva:  8,58 km 
Pinta-ala:  1,17 km² 
Tilavuus:  0,00395 km³ 
Keskisyvyys:  3,4 m 
Suurin syvyys:  18 m 
Saaria:  1
 fiYlimmäisenjärvi 
Ylimmäisenjärvi on metsäjärvi Pohjois-Savon ja Pohjois-Karjalan maakuntarajalla. Sen pinta-ala on 1,2 neliökilometriä. Etäisyys Kuopiosta on 99 kilometriä pohjoiskoilliseen. Järven länsiosa sijaitsee Rautavaaralla ja itäosa Nurmeksessa.
Maantiede

Ylimmäisenjärven pituus kaakosta luoteeseen on noin 2,8 kilometriä. Järven etelä- ja keskiosa on rantaviivaltaan polveilevaa, pitkänkapeaa, noin 200–300 metriä leveää vesialuetta. Pohjoisessa järvi on leveämpi ja matalampi. Järven pohjoisosaa jakaa Mäntyniemi, jonka länsipuolella sijaitsee Mäntylahti. Ylimmäisenjärven eteläpuoliskolla sijaitsee kaksi vähintään kymmenen metriä syvää vyöhykettä. Syvin piste, kahdeksantoista metriä, sijaitsee itärannan Majaniemeltä noin sata metriä länteen. Järven pohjoisosa osa on alle kolme metriä syvä ja rantaviivaltaan osin epämääräinen.
Ylimmäisenjärven saariluku on yksi. Saari on vailla karttanimeä ja sen pinta-ala on noin kahdeksan aaria. Maakuntaraja kulkee saaren poikki. Järven eteläosan rannat ovat melko jyrkkiä. Järven eteläpuolinen Sammakkomäki kohoaa yli 200 metriä merenpinnan yläpuolelle. Kaakkoisen rannan Teerikallion kohdalla sijaitsee luonnonsuojelualue. Pohjoiset rannat ovat loivaa suoaluetta (Rantasuo, Suurisuo).
Ylimmäisenjärveen virtaa useita suo-ojia. Järvi laskee Välijokea Ylimmäisenlampeen (144,1 metriä mpy), joka laskee Myllyjokena Huttulavaaran pohjoispuolitse kohti itää Koppelojärven luoteisosan Vasikkalahteen. Ylimmäisenjärven ja Koppelojärven välinen etäisyys on noin kaksi kilometriä. Järvien välissä sijaitsee Huttulanvaaran lisäksi Roijeikonsuo.
Ylimmäisenjärven vesitilavuus on 3 950 000 kuutiometriä.
Ylimmäisenjärvi (04.465.1.004) kuuluu Koppelonjoen valuma-alueeseen (04.465), joka on kolmannen jakovaiheen vesistö Vuoksen vesistössä (04). Toinen jakovaihe on Valtimonjoen valuma-alue (04.46) ja ensimmäinen jakovaihe on Pielisen reitin valuma-alue (04.4). Ylimmäisenjärvi on toiseksi laajin Koppelonjoen valuma-alueen yhdeksästä vähintään hehtaarin laajuisesta vakavedestä. Laajin on Koppelojärvi.
Seitsemän kuningaskunnan ritari

| Seitsemän kuningaskunnan ritari> A Knight of the Seven Kingdoms |
| --- | --- |

Alkuperäisteos
Kirjailija:  George R. R. Martin
Kieli:  englanti
Genre:  fantasia
Julkaistu:  2015
Suomennos
Suomentaja:  Satu Hlinovsky
Kansitaiteilija:  Petri Hiltunen
Kustantaja:  Kirjava
Julkaistu:  24. lokakuuta 2019
Ulkoasu:  sidottu
Sivumäärä:  271
ISBN:  978-952-58021-9-1
Sarja: Tales of Dunk and Egg
Löydä lisää kirjojaKirjallisuuden teemasivulta
Seitsemän kuningaskunnan ritari (engl. A Knight of the Seven Kingdoms) on yhdysvaltalaiskirjailija George R. R. Martinin kokoelmateos, joka sisältää kolme pienoisromaania hänen Tales of Dunk and Egg -sarjastaan. Alkuperäinen kokoelmateos julkaistiin vuonna 2015 ja suomennos vuonna 2019. Kokoelmaan kuuluvat pienoisromaanit ”Puskaritari”, ”Valan vannonut miekkamies” ja ”Mysteeriritari”. Ne sijoittuvat samaan maailmaan kuin hänen suosittu Tulen ja jään laulu -kirjasarjansa, mutta tapahtuvat noin sata vuotta ennen sarjan alkua.
Kirjan päähenkilöitä ovat ser Duncan Pitkä ja hänen nuori aseenkantajansa Egg, joka on oikealta nimeltään Aegon Targaryen. He seikkailevat Seitsemässä kuningaskunnassa ja ottavat osaa moniin sen historiallisesti merkittäviin tapahtumiin.
Teos > Tales of Dunk and Egg

Seitsemän kuningaskunnan ritari sisältää kolme Tales of Dunk and Egg -sarjaan kuuluvaa kertomusta. Tales of Dunk and Egg on George R. R. Martinin Tulen ja jään laulu -sarjan esiosa. Se on pienoisromaaneista koostuva sarja, jonka tapahtumat sijoittuvat aikaan noin 90–100 vuotta ennen kuin jälkimmäinen sarja alkaa. Ensimmäinen kertomuksista, ”Puskaritari” (engl. The Hedge Knight), julkaistiin alun perin vuonna 1998. Seuraava pienoisromaani nimeltä ”Valan vannonut miekkamies” (engl. The Sworn Sword) julkaistiin englanniksi vuonna 2003 ja kolmas kertomus, ”Mysteeriritari” (engl. The Mystery Knight), on vuodelta 2010. Kolme ensimmäistä teosta sisältävä kokoelma julkaistiin vuonna 2015.
Teos > Suomennos

Kirjava julkaisi kokoelman suomeksi 24. lokakuuta 2019 Satu Hlinovskyn kääntämänä.
Juoni

Tales of Dunk and Egg -sarjassa seurataan puskaritari Dunkia ja hänen aseenkantajaansa Eggiä. Dunk, oikealta nimeltään Duncan, on kotoisin Kuninkaansataman Kirpunperäksi kutsutusta slummista ja tunnetaan lisänimellä ”Pitkä” suuren kokonsa takia. Hän kohtaa tulevan aseenkantajansa Eggin, todellisuudessa kruununperimysjärjestyksen viimeisillä sijoilla olevan prinssi Aegon Targaryenin, kun tämä on karkumatkalla. Kaksikko vaeltelee ympäri Westerosia ja ajautuu mukaan lordien ja kruununtavoittelijoiden välienselvittelyihin.
Juoni > Puskaritari

Kokoelman ensimmäinen kertomus alkaa, kun Dunk hautaa Pennipuun ser Arlanin, jonka aseenkantajana hän on palvellut noin kymmenen vuotta. Sen jälkeen hän ottaa vanhuksen jäljelle jääneen omaisuuden ja lähtee ratsastamaan kohti Saarnelaa aikomuksenaan osallistua siellä järjestettäviin turnajaisiin. Hän aikoo voittaa turnajaiset, koska haluaa puskaritarin sijaan olla ”oikea ritari” ja palvella lordia. Matkalla hän kohtaa orpopojan, joka pyytää päästä hänen asenkantajakseen. Dunk kieltäytyy ja jatkaa matkaa. Turnajaispaikalla hän huomaa pojan seuranneen häntä ja lopulta antaa tämän jäädä. Poika kertoo nimekseen Egg.
Saarnelassa Dunk tapaa turnajaisiin saapuneita kuninkaallisia: muun muassa prinssit Baelor, Maekar ja Aerion Targaryenin. Hän saa kuulla Maekarin kahden pojan, Daerionin ja Aegonin, olevan kateissa. Kun Dunk yrittää ilmoittautua turnajaisiin, tilanhoitaja ei usko hänen olevan oikea ritari. Prinssi Baelorin ansiosta hän kuitenkin saa lopulta todistettua asian. Dunkin on määrä otella turnajaisten kolmantena päivänä.
Ensimmäisen turnajaispäivän iltana Dunk näkee, kuinka prinssi Aerion pahoinpitelee hänen tuntemaansa tyttöä, ja menee väliin. Prinssi suuttuu ja haluaa tappaa Dunkin, jolloin Egg pysäyttää hänet ja paljastaa olevansa Aegon Targaryen, prinssi Maekarin poika ja Aerionin veli. Dunk vangitaan ja hän joutuu oikeuden eteen, koska hän satutti prinssiä. Oikeudenkäynti suoritetaan seitsemän vastaan seitsemän -taisteluna. Prinssi Baelor ilmoittautuu yllättäen taistelemaan Dunkin puolella ja vastapuolella ovat muun muassa hänen veljensä Maekar ja tämän vanhimmat pojat. Dunkin puoli voittaa, mutta Baelor kuolee veljensä Maekarin iskuun. Maekar tulee myöhemmin tapaamaan Dunkia ja tarjoaa tälle paikkaa kotikaartinsa ritarina, jos tämä ottaa Aegonin aseenkantajakseen. Dunk haluaa pysyä puskaritarina ja Maekar suostuu lähettämään poikansa hänen mukaansa.
Televisiosovitus

HBO työstää pienoisromaanisarjaan Tales of Dunk and Egg perustuvaa televisiosarjaa, joka on työnimeltään A Knight of the Seven Kingdoms: The Hedge Knight. George R. R. Martin ja Ira Parker käsikirjoittavat sarjaa ja toimivat sen vastaavina tuottajina. Vastaaviksi tuottajiksi on nimetty myös Ryan Condal ja Vince Gerardis. Sarja tullaan julkaisemaan suoratoistopalvelu Maxissa.
Yrjö-Olavi Aav

Yrjö-Olavi Aav (s. 1946) on suomalainen elinkeinoelämän vaikuttaja, joka toimi STS-Pankin viimeisenä pääjohtajana. Hän siirtyi Kansallis-Osake-Pankin (KOP) järjestöpankin johtajaksi sen jälkeen, kun KOP osti STS-Pankin marraskuussa 1992. Myöhemmin hän työskenteli Merita-pankin järjestöyksikön johtajana ja Urheiluopistosäätiön hallituksessa.
Tammikuussa 2013 Helsingin käräjäoikeus tuomitsi Aavin sakkorangaistukseen luottamusaseman väärinkäytöstä Urheiluopistosäätiössä. Urheiluopistosäätiö oli jakanut vaalirahoitusta ehdokkaille vastoin omia sääntöjään. Aav oli työskennellyt säätiön asiamiehenä 2005–2009.
You Us It!

| You Us It! 999 |
| --- | --- | --- |

Studioalbumin tiedot
 Julkaistu: 1993
 Tyylilaji: punk rock, uusi aalto
 Kesto: 39.48
 Levy-yhtiö: Anagram Punk
999 muut julkaisut
| The Cellblock Tapes [1990 | You Us It! 1993 | Scandal in the City 1997 |
You Us It! on brittiläisen punk-yhtye 999:n kolmastoista albumi. Albumi sisältää hittejä, kuten "Bye Bye England" ja "Black Flowers For The Bride". Albumi nauhoitettiin vuonna 1993.
Kappaleet

Black Flowers for the Bride – 2.51
Mary's Story (There Is No Glory In) – 2.57
Signed Dangerous of Hollywood – 2.29
Bye Bye Bones – 3.00
Everybody Needs It – 2.01
It's Over Now – 3.50
Bye Bye England – 2.30
All of the Days – 2.32
Big Fast Car – 2.25
Absolution – 3.02
Deep in the Shadow – 2.36
Run for Your Life – 1.42
Don't Tell Me – 2.33
Crazy Crazy Crazy – 2.35
White Light – 2.44
William Donald Borders

William Donald Borders (9. lokakuuta 1913 – 19. huhtikuuta 2010) oli Yhdysvaltain katolisen kirkon Baltimoren arkkipiispa Marylandissa vuosina 1974–1989. Hän on myös toiminut Orlandon piispana Floridassa 1968–1974.
Borders vihittiin papiksi 18. toukokuuta 1940 ja piispaksi 14. kesäkuuta 1968. Bordersin seuraajana Baltimoren arkkipiispana oli William Henry Keeler.
Wolf (yhtye)

| Wolf |
| --- | --- |

Tiedot
Toiminnassa:  1995–
Tyylilaji:  heavy metal
Kotipaikka:   Örebro, Ruotsi
Laulukieli:  englanti
Jäsenet:  Niklas Stålvind, laulu, kitara   Johannes Losbäck, kitara   Anders Modd, basso   Richard Holmgren, rummut  
Entiset jäsenet:  Johan "Blade" Bülow, kitara (2000–2002)  Henrik Johansson, kitara (1999–2000)  Mikael Goding, basso (1995–2007)  Daniel Bergkvist, rummut (1995–2005)  Tobias Kellgren, rummut (2005–2008)  Uno 'Piranha' Bruniusson, rummut (sessiojäsen)  
Levy-yhtiö:   Century Media Records    Prosthetic Records  
Aiheesta muualla
wolf.nu
Infobox OKNimi-testi OK: 
Wolf on vuonna 1995 perustettu ruotsalainen heavy metal -yhtye.
Julkaisut > Studioalbumit

Wolf (2000)
Black Wings (2002)
Evil Star (2004)
The Black Flame (2006)
Ravenous (2009)
Legions Of Bastards (2011)
Devil Seed (2014)
Feeding The Machine (2020)
Shadowland (2022)
Julkaisut > Muut julkaisut

Demo I (Demo, 1995)
Demo II (Demo, 1996)
In the Shadow of Steel (Single, 1999)
The Howling Scares Me to Death (Single, 1999)
Moonlight (EP, 2001)
Nightstalker (Single, 2002)
Wolf's Blood (Single, 2004)
Aiheesta muualla

Yhtyeen virallinen sivusto (englanniksi)
Wolf (yhtye) Encyclopaedia Metallumissa (englanniksi)
Sam Winchester

| Sam Winchester |
| --- | --- |
Luoja(t):  Eric Kripke
Näyttelijä(t):  Jared Padalecki
Kesto:  Supernaturalin tuotantokaudet 1–15
Ensi- esiintyminen:  Kausi 1: ”Isää etsimässä” (Pilot)
Viimeinen esiintyminen:  Kausi 15: Carry On
Henkilötiedot
Koko nimi:  Samuel Winchester
Ammatti:  metsästäjä
Sukupuoli:  mies
Kotipaikka:  Lawrence, Kansas, Yhdysvallat
Asuinpaikka:  Lebanon, Kansas, Yhdysvallat
Suhteet
Vanhemmat:  John Winchester Mary Winchester
Sisarukset:  Dean Winchester Adam Milligan (velipuoli)
Isovanhemmat:  Samuel Campbell (äidinisä) Deanna Campbell (äidinäiti) Henry Winchester (isänisä) Millie Winchester (isänäiti)
Sisarusten lapset:  Emma
Tutut:  Bobby Singer Jessica Moore (tyttöystävä, kuollut) Jo Harvelle Ellen Harvelle Ruby Ash Castiel
Infobox OKVirheellinen NIMI-arvo: 
Samuel ”Sam” Winchester (s. 2. toukokuuta 1983) on kuvitteellinen hahmo ja toinen päähenkilö yhdysvaltalaisessa televisiosarjassa Supernatural. Häntä esittää näyttelijä Jared Padalecki.
Taustaa

Sam Winchester syntyi 2. toukokuuta 1983 Lawrencessa, Kansasissa. Hän on John ja Mary Winchesterin toinen poika, ja hänellä on neljä vuotta vanhempi isoveli, Dean. Hänet on nimetty isoisänsä Samuel Campbellin mukaan.
Mary kuoli oudossa tulipalossa Samin ollessa kuuden kuukauden ikäinen, minkä jälkeen Johnille tuli pakkomielle löytää vaimonsa kuoleman aiheuttanut olento, joka myöhemmin paljastui demoniksi nimeltä Azazel. Tämän seurauksena Sam vietti lapsuutensa muuttaen kaupungista toiseen isänsä metsästyksen takia ja vuoteen 1997 mennessä hän oli vaihtanut yläastetta neljä kertaa. Dean oli jättänyt Samin nuorena monta kertaa pizzeriaan nimeltään Plucky's. Sam oli sieltä saanut suuren klovnikammon, ja pelkää klovneja. Sam oppi jo nuorena puolustamaan itseään erilaisten elämäntapojen tuomia kanssakäymisiä vastaan. Nuorena, kun Sam kertoi isälleen pelkäävänsä pimeää, hänen isänsä antoi hänelle aseen. Toisin kuin veljensä Dean, Sam ei tahtonut tulevaisuutta metsästäen yliluonnollisia olentoja, joten hän päätti aloittaa oman elämänsä ja suuntasi lukemaan lakia Stanfordin yliopistoon, missä hän tapasi tyttöystävänsä Jessica Mooren. Jessica kuitenkin kuoli samalla tavalla kuin Mary Winchester, mikä sai Samin lähtemään Deanin mukaan ja jatkamaan metsästäjäelämää.
Hahmon tarina > Tuotantokausi 1

Sarjan alussa Sam opiskelee lakitiedettä Stanfordissa ja elää yhdessä tyttöystävänsä Jessica Mooren kanssa. Eräänä yönä Dean tulee kertomaan Samille, että heidän isänsä on kadonnut metsästysreissullaan ja pyytää apua veljeltään. Sam ei enää halua sekaantua yliluonnollisiin asioihin, mutta kun Jessica murhataan, hän päättää lähteä veljensä mukaan.
Kauden aikana veljekset etsivät isäänsä ja metsästävät urbaanilegendoiksi nimettyjä paranormaaleja olentoja, joita ovat muun muassa Wendigo, Verinen Mary ja muodonmuuttajat. Toisistaan vieraantuneiden veljien suhde muotoutuu jälleen läheisemmäksi tarinan edetessä. Myöhemmin Sam huomaa omaavansa kyvyn nähdä unissaan tulevia tapahtumia. Myöhemmin sarjassa paljastuu, että ennen Maryn surmaamista, Azazel oli juottanut Samille omaa vertaan, mikä selittää hänen yliluonnollisen taitonsa.
Perhetuttunsa Bobby Singerin avulla veljekset lopulta löytävät isänsä demonien käsistä. He pelastavat hänet, mutta saavat tietää tämän olevan Azazelin vallassa. John ottaa hetkeksi ruumiinsa hallinnan ja anelee Samia tappamaan tämän, mutta Sam ei kykene tähän ja Azazel pakenee Johnista. Kun kolmikko on ajamassa demonin perässä, rekka törmää heihin ja he loukkaantuvat vakavasti.